CELEX: 32017D0487
Language: el
Date: 2017-03-17 00:00:00
Title: Εκτελεστική απόφαση (ΕΕ) 2017/487 της Επιτροπής, της 17ης Μαρτίου 2017, για την τροποποίηση της απόφασης 2005/51/ΕΚ όσον αφορά την περίοδο κατά τη διάρκεια της οποίας επιτρέπεται η εισαγωγή στην Ένωση χώματος μολυσμένου από παρασιτοκτόνα ή από ανθεκτικούς οργανικούς ρύπους προς απομόλυνση [κοινοποιηθείσα υπό τον αριθμό C(2017) 1693]

21.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 75/32
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/487 ΤΗΣ ΕΠΙΤΡΟΠΉΣ
   της 17ης Μαρτίου 2017
   για την τροποποίηση της απόφασης 2005/51/ΕΚ όσον αφορά την περίοδο κατά τη διάρκεια της οποίας επιτρέπεται η εισαγωγή στην Ένωση χώματος μολυσμένου από παρασιτοκτόνα ή από ανθεκτικούς οργανικούς ρύπους προς απομόλυνση
   
      
         [κοινοποιηθείσα υπό τον αριθμό C(2017) 1693]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 15 παράγραφος 1 πρώτο εδάφιο πρώτη περίπτωση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 4 παράγραφος 1 της οδηγίας 2000/29/ΕΚ, σε συνδυασμό με το σημείο 14 του μέρους A του παραρτήματος III της εν λόγω οδηγίας, απαγορεύεται η εισαγωγή στην Ένωση χώματος που προέρχεται από ορισμένες τρίτες χώρες.
            
         
               (2)
            
            
               Με την απόφαση 2005/51/ΕΚ της Επιτροπής (2), τα κράτη μέλη εξουσιοδοτήθηκαν προσωρινά να προβλέψουν παρέκκλιση από τις εν λόγω διατάξεις, υπό ειδικούς όρους, όσον αφορά την εισαγωγή χώματος που είναι μολυσμένο από παρασιτοκτόνα ή από ανθεκτικούς οργανικούς ρύπους προς απομόλυνση και το οποίο προορίζεται για επεξεργασία σε ειδικούς αποτεφρωτήρες επικίνδυνων αποβλήτων.
            
         
               (3)
            
            
               Ορισμένα κράτη μέλη ζήτησαν να παραταθεί η εξουσιοδότηση για την πρόβλεψη της εν λόγω παρέκκλισης. Από τις πληροφορίες που υπέβαλαν τα κράτη μέλη σύμφωνα με την απόφαση 2005/51/ΕΚ προκύπτει ότι, όταν κάνουν χρήση της εν λόγω παρέκκλισης, οι ειδικοί όροι που ορίζονται στην εν λόγω απόφαση επαρκούν για την πρόληψη της εισαγωγής επιβλαβών οργανισμών στην Ένωση και ότι οι όροι αυτοί τηρούνται. Επομένως, δεν υπάρχει κανένας φυτοϋγειονομικός κίνδυνος από τη δραστηριότητα που καλύπτεται από την απόφαση 2005/51/ΕΚ.
            
         
               (4)
            
            
               Κατά συνέπεια, είναι σκόπιμο να παραταθεί η παρέκκλιση έως τις 31 Δεκεμβρίου 2019.
            
         
               (5)
            
            
               Συνεπώς, η απόφαση 2005/51/ΕΚ θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 1 δεύτερο εδάφιο της απόφασης 2005/51/ΕΚ, η ημερομηνία «28 Φεβρουαρίου 2017» αντικαθίσταται από την ημερομηνία «31 Δεκεμβρίου 2019».
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 17 Μαρτίου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Απόφαση 2005/51/ΕΚ της Επιτροπής, της 21ης Ιανουαρίου 2005, που εξουσιοδοτεί προσωρινά τα κράτη μέλη να προβλέψουν παρεκκλίσεις από ορισμένες διατάξεις της οδηγίας 2000/29/ΕΚ του Συμβουλίου σχετικά με την εισαγωγή χώματος μολυσμένου από παρασιτοκτόνα ή από ανθεκτικούς οργανικούς ρύπους προς απομόλυνση (ΕΕ L 21 της 25.1.2005, σ. 21).